Sun City, Noordwes - Wikipedia
Sun City is 'n luukse kasino en vermaaklikheidskompleks in die Noordwesprovinsie van Suid-Afrika. Dit is twee ure se ry vanaf Johannesburg en 'n entjie buite die stad Rustenburg geleë. Die kompleks grens aan die Pilanesbergwildreservaat. Verskeie konserte en geleenthede, soos die Huisgenoot-Skouspel, Mejuffrou Suid-Afrika en Nedbank Gholfuitdaagtoernooi, word gereeld hier aangebied.
Sun City in die Noordwes-provinsie
Sun City se ligging in Noordwes
Koördinate: 25°20′25″S 27°5′27″O﻿ / ﻿25.34028°S 27.09083°O﻿ / -25.34028; 27.09083Koördinate: 25°20′25″S 27°5′27″O﻿ / ﻿25.34028°S 27.09083°O﻿ / -25.34028; 27.09083
4,89 km² (1,9 vk m)
Die Brug van Tyd wat op die Vermaaklikheidsentrum uitkyk
Sun City is deur die hotelmagnaat Sol Kerzner as deel van sy hotelgroep, Sun International, ontwerp. Die amptelike opening het op 7 Desember 1979 plaasgevind. Sun City is in die destydse bantoestan van Bophuthatswana geleë.
Omdat Bophuthatswana 'n onafhanklike staat was, kon hulle vermaak en geleenthede wat in Suid-Afrika verbode was aanbied. Dobbelhuise was onder andere in Suid-Afrika verbied. Dit, gekombineer met die gunstige ligging ten opsigte van Pretoria en Johannesburg, het verseker dat Sun City gou 'n gewilde vakansiebestemming geword het. Baie bekendes het al daar oorgebly, waaronder: Frank Sinatra, Queen, Boney M., Elaine Paige en Black Sabbath.
Verskeie belangrike bokswedstryde is in die jare 70's en 80's by Sun City aangebied. In 1994, 2000 en 2010 is die Wêreld Sterkman-kompetisie hier gehou.
Sun City het vier hotelle:
The Cabanas; en
Sun City Vakansieklub
Twee gholfbane (beide is deur Gary Player ontwerp):
die Lost City-gholfbaan en die
Gary Player Buiteklub (Gary Player Country Club).
↑ 1,0 1,1 1,2 1,3 "Hoofplek Sun City". Sensus 2011.
Sun International se webtuiste
Wikimedia Commons het meer media in die kategorie Sun City, Noordwes.
Ontsluit van "https://af.wikipedia.org/w/index.php?title=Sun_City,_Noordwes&oldid=1898128"
Last edited on 30 Januarie 2019, at 09:43